Organization: University of Illinois at Chicago
Date: Thursday, 19 Nov 1992 11:54:25 CST
From: <U15231@uicvm.uic.edu>
Newsgroups: soc.culture.bosna-herzgvna
Subject: OSLOBODJENJE - iz starih novina

From: BOSNET@math.lsa.umich.edu

Reply-To: Iztok.Hozo@math.lsa.umich.edu
Organization: BOSNET (Bosnian Electronic Network)

Contribution by: stela

   OSLOBODJENJE 4.avg.1992
   U FOKUSU-Otvorene karte
                                   Mirko Sagolj

     Predsjednik SDS, zvanicno proglasene teroristickom i
zabranjene,tvrdi da "Evropom sve cesce ide sapat da BiH treba
podijeliti izmedju Srba i Hrvata, jer Muslimani ionako nisu
narod, vec vjerska skupina........Ovu tvrdnju Karadzic je
iznio u subotu u izjavi televiziji tzv. Republike Srpske
a ponovio u nedjelju u emisiji u kojoj su jos ucestvovali
N.Koljevic i M.Krajisnik. On se, istina nije pozvao ni na
jednog konkretnog evropskog diplomatu, niti na bilo koju
relevantnu licnost, vec je rekao da je takav utisak stekao
za vrijeme londonskih razgovora.........Na pitanje voditelja
emisije I.Guzine i Milke Ceremidzic "da li srbi i muslimani
mogu da zive zajedno",R.Karadzic je bio izricit: NE. Ovu
izjavu vise puta je propratio rijecima da ce Srbi sa svoje
strane uciniti sve da  "pomognu i omoguce Muslimanima da
napuste srpske teritorije" i odu kud zele..................
Govoreci o simbolima tzv.Srpske Republike BiH , Krajisnik
kaze da ce zastava, grb i himna biti jednostavno preuzeti
od Srbije i da ce biti isti. A Koljevic nagovjestava i
promjenu imena Srpske Republike BiH u najvjerovatnije
"Srpska Republika" ili "Srpska Demokratska Republika", da
ono BiH treba izostaviti iz naziva ,"jer nam to nije potrebno
cak nam i smeta". Koljevic misli i da bi lakse dobili
medjunarodno priznanje, ako bi iz naziva izostavili ono BiH
Ministar Zukovic je obavjestio gledaoce da ce svi nastavni
programi za osnovne, srednje i visoke skole biti potpuno
identicni sa nastavnim programima Srbije.
     Sad su konacno otkrivene sve karte ove velike i tragicne
partije pokera oko BiH ciji ulog predstavlja vise od cetiri
miliona ljudskih zivota, i igru treba dalje nastaviti otvorenih
karata. Na drzavnom rukovodstvu BiH ,koje je od svog dolaska
na vlast pravilo i katastrofalne greske, a posebno na njegovoj
diplomatiji ,stoji krupna i odgovorna obaveza da evropskoj i
svjetskoj javnosti argumentovano objasne i dokazu sta su
stvarni ciljevi i krajnje namjere S.Milosevica i njegove
BiH filijale Karadzica , a sami lideri SDS -a daju im, evo,
obilje ubjedljivih argumenata.Samo ih valja uspjesno iskoristiti.

OSLOBODJENJE 14.juli 1992
U ZIZI- Ucitelji i ucenici
                             Goran Milic

     Prosle godine, negdje oko Pristine, legendarni politicki
osudjenik bivse Jugoslavije Adem Demaci obratio se grupi
kosovskih Srba: "Nemojte nama, Albancima, zamerati sto smo
prkosni i volimo slobodu. To ste nas vi naucili. Ne zamerite
sto smo osetljivi na cast i porodicu. I to smo od vas naucili.
Ali ne budite prestrogi ako ucinimo nesto lose. Jer, i to
smo od vas naucili."
     Ovdje, u BiH, samozvane vodje srpskog naroda, uz pomoc
topova,tenkova, uvoznih cetnika i kupljenih generala, uvode
novi "nastavni program",bez presedana u istoriji tog naroda
i njegovih vjekovnih komsija.
     Spaliti tudju kucu je za njih normalno. Silovati tudju
kcerku je pozeljno. Klati starce i djecu je junacki. Muciti
i ubijati zarobljenike je casno. Bombardovati porodilista i
bolnice je okej. Pucati na pun autobus civila je super.
Kidati ruke i noge prolaznicima u centru grada znaci dobro
gadjati.Bezocno lagati je normalno.Biti sam protiv cijelog
svijeta , principijelno je.
     Ovu "nastavu" pratimo u svim njenim konkretnim oblicima
vec citavo polugodiste. I nemojte se cuditi, a pogotovo
nemojte zamjeriti, gospodo ucitelji, sto su neki ovdasnji
djaci vec pokazali prve rezultate. Nesretnu obitelj Ristovic
ubili su polaznici vase demonske skole.Mi smo ih osudili,
ali vi im ne mozete nista zamjeriti. Jer, to su od vas naucili.
U Foci, Visegradu, Zvorniku, Bijeljini, Prijedoru, Vlasenici,
Novoj Kasabi.
   Do sada ste se ponasali kao da vasa glava vrijedi deset
tudjih. Ucenici malo sporije savladjuju gradivo, pa su, za sada,
dosli do toga da je svacija glava jednako vrijedna. Ali,
ne prekinete li "poducavanje" ,ucenici ce dostici ucitelje.
     Jer, kada ste poceli da uvodite "spec.vaspitanje",
malo ko je uspijevao da vas prati. Prije sest sedmica,
otac male Senide je nudio kafu snajperisti koji mu je ranio
trogodisnju kcerku.Pitajte ga danas.I ne zamjerite ako je
promjenio misljenje.

NEDJELJA 17.juni 1992
HOCU DA KAZEM - Azdaha je tu- ime joj je mrznja
                                              DARIO DZAMONJA

Hocu da kazem da je prije mene sve receno!
Pisci, ministri, filozofi, pravnici, umjetnici, ljekari,udruzivsi
sav svoj UM , pokusavali su i uspijevali da "proreknu" ono sto
se moralo desiti, ali nikako nisu to pokusali zaustaviti!
Hocu da kazem da se gadim njihove indolencije prema stvarima,
prema projektima-nazovimo ih tako samo uslovno ,jer,valjde
projekat, kako sam naucen, cin je stvaranja, a ne razaranja-
koje su oni sa svojstvenom ironijom primali.
Hocu da kazem da su hladnokrvno primali ,bar za mene,
basnoslovne svote da bi se prihvatili jednog gnusnog "posla"
da jednu ili drugu naciju salju u pakao-ili, sto je jos bolje
u nestanak.
Hocu da kazem, da je sada, kada je sve receno-podvuceno receno
-sada sve i uradjeno .podvuceno uradjeno.
Ono sto normalnom covjeku ne bi ni palo na pamet, ono od cega
nam se dizala kosa na glavi kad smo to gledali samo na snimcima
iz nekih nama dalekih zemalja cinilo nam se tako dalekim da
nismo htjeli da shvatimo da nam se azdaha priblizava.
A, ona je tu!
Medju nama, a ime joj je - MRZNJA.